ഏറ്റവും ഇഷ്ടമായ ബ്ലാക്ക് ഡ്രസ്സ് പോലും ഇടാനാവാത്ത അവസ്ഥ ഉണ്ടായിട്ടുണ്ട്, കാജല് പറയുന്നു സൗന്ദര്യ സങ്കല്പ്പങ്ങളെ ആകെ പൊളിച്ചടുക്കി സോഷ്യല് മീഡിയയില് തരംഗമായി മാറിയിരിക്കുകയാണ് കാജല്. വെളുത്ത തൊലിക്ക് മുകളില് വീണ്ടും ചായം വാരി പൂശുന്ന കേരളത്തില് മോഡലിംഗ് രംഗത്ത് ഡാര്ക്ക് സ്കിന് എന്നാല് മാറ്റി നിര്ത്തേണ്ട ഒന്നാണെന്നുള്ള ചിന്താഗതിയെ പൊളിച്ചെഴുതുകയാണ് കാജല് എന്ന പത്താം ക്ലാസുകാരി. ഇപ്പോള് സോഷ്യല് മീഡിയകളില് ശ്രദ്ധേയമാകുന്നത് ഒരു അഭമുഖത്തില് കാജല് പറഞ്ഞ വാക്കുകളാണ്. താന് ഇതുവരെ നേരിട്ട പരിഹാസങ്ങളെ കുറിച്ചും താരം പറയുന്നു. കാജലിന്റെ വാക്കുകള് ഇങ്ങനെ, ലോക് ഡൗണ് സമയത്ത് എന്റെ കസിന് പ്രിന്സാണ് ഫൊട്ടോഷൂട്ടിന് തയ്യാറാണോ എന്ന് ചോദിച്ചത്. ആദ്യം മടിച്ചു. കാരണം കറുത്ത ഞാന് ഫൊട്ടോയ്ക്ക് പോസ് ചെയ്യുമ്ബോള് മുന്കാല അനുഭവങ്ങള് പോലെ വെളുത്ത് രൂപാന്തരം പ്രാപിക്കുമോ എന്നായിരുന്നു ആശങ്ക. പക്ഷേ എന്റെ മനസറിയാവുന്നതു കൊണ്ടു തന്നെ പ്രിന്സ് ഉറപ്പു നല്കി. കാജല് കാജലായി തന്നെ ക്യാമറയ്ക്കു മുന്നിലുണ്ടാകും എന്ന വലിയ ഉറപ്പ്. അവന് വാക്ക് പാലിച്ചു. എന്റെ നിറത്തില് ഏച്ചു കെട്ടലുകള് ഇല്ലാതെ ഞാനായിത്തന്നെ ആ ചിത്രങ്ങള് പിറവിയെടുത്തു. പ്രിന്സിന്റെ ചിത്രങ്ങള് സോഷ്യല് മീഡിയയില് വൈറലായതോടെയാണ് മേക്ക് അപ് ആര്ട്ടിസ്റ്റായ രാഹുല് ലെബ്യൂട്ട് എന്നെ സമീപിക്കുന്നത്. ക്യാമറയ്ക്കു മുന്നില് വരാന് പേടിച്ചിട്ടല്ല. മേക്കപ്പില് കുളിപ്പിച്ചും എന്റെ ചിത്രം ഫൊട്ടോഷോപ്പിലിട്ട് വെളുപ്പിച്ചും കാണുമ്ബോള് വല്ലാത്ത സങ്കടം തോന്നും. ഞാന് അത്രയ്ക്ക് മോശമാണോ എന്ന് തോന്നലുണ്ടാകും. പക്ഷേ അവിടുന്നൊക്കെ ഞാന് ഏറെ ദൂരം മുന്നോട്ടു പോയിരിക്കുന്നു. ഇന്ന് എന്റെ നിറത്തെ കുറിച്ചും വ്യക്തിത്വത്തെ കുറിച്ചും എനിക്ക് ഉത്തമബോധ്യമുണ്ട്. എന്റെ അമ്മ അര്ച്ചന കറുപ്പാണ്, അച്ഛന് ജനിതും നന്നേ കറുപ്പാണ്. നിറം നോക്കാതെ ഒന്നാന്തരമായി പ്രണയിച്ച് ഒരുമിച്ച അവരുടെ മകളാണ് ഞാന്. ഈ നിറം എന്റെ വ്യക്തിത്വത്തിന്റെ അടയാളം. ആഗ്രഹങ്ങള് അതിന്റേതായ സമയത്ത് നടക്കും എന്ന പക്ഷക്കാരിയാണ് ഞാന്. ഒരു ഷെഫ് ആകണമെന്ന ആഗ്രഹം പണ്ടേക്കു പണ്ടേ മനസില് കൂടു കൂട്ടിയിട്ടുണ്ട്. അതിനിടയില് മോഡലിംഗ് അവസരങ്ങള് വന്നാല് തീര്ച്ചയായും ഇരുകയ്യും നീട്ടി സ്വീകരിക്കും. ഇപ്പോള് പഠനത്തിന്റെ തിരക്കുണ്ട്. വര്ക്കല ലിറ്റില് ഫ്ലവര് സ്കൂളിലെ പത്താം ക്ലാസ് വിദ്യാര്ത്ഥിയാണ് ഞാന്. ഏഴു വര്ഷമായി റെസ്ലിംഗ് പരിശീലിക്കുന്നുണ്ട്. ആ മേഖലയിലും തിളങ്ങണം എന്ന് ആഗ്രഹിക്കുന്നുണ്ട്. ജീവിതത്തിന്റെ നിറങ്ങള് കണ്ടു തുടങ്ങിയിട്ടേ ഉള്ളൂ ഞാന്. മോശം കമ്മന്റുകളെ ഞാന് ശ്രദ്ധിക്കാറില്ല . എപ്പോഴും നല്ലത് മാത്രം ഉള്കൊണ്ട് മുന്നോട്ട് പോകാന് ആണ് ഇഷ്ടം . 7 വര്ഷമായി റസ്ലിംഗ് പ്രാക്ടീസ് ചെയ്യുന്നുണ്ട് , കേരളത്തില് അറിയപ്പെടുന്ന ഷെഫ് ആകാന് ആണ് ആഗ്രഹം. തന്റെ അമ്മയാണ് എല്ലാ പിന്തുണയും നല്കി കൂടെ നില്ക്കുന്നത് . ബ്ലാക്ക് ഡ്രെസ് ആണ് കൂടുതല് ഇഷ്ടം , എന്നാല് അതിടാന് പറ്റാത്ത സാഹചര്യം ഒരുപാട് ഉണ്ടായിട്ടുണ്ട് . മാനസികമായി തളര്ന്നവര്ക്ക് ഞാന് ഒരു പ്രചോദനമാകാന് ആഗ്രഹിക്കുന്നു.